Case ID: 1088618
Sentence 51: Hərracın keçirilməsinə 15 təqvim günü qalmış isə ikinci elan verməli, elanda və bildirişdə hərracın vaxtı, yeri, forması, onun predmeti və keçirilmə qaydası, ilkin satış qiyməti, hərracda iştirak üçün behin məbləği, onun ödənilməsi müddəti və qaydası, hərracda iştirak hüququnu əldə etmək üçün sənədlərin siyahısı, habelə alış qiymətinin ödənilməsi müddəti və qaydası haqqında məlumatlar göstərilməlidir.Hərrac Mərkəzi tərəfindən “İpoteka haqqında” Qanununun tələblərinin pozulması, hərrac zamanı iddiaçıya məxsus əmlakların öz dəyərindən xeyli aşağı qiymətlə hərraca çıxarılması, bunun nəticəsi olaraq isə həmin əmlakların (torpaq sahələrinin) 590.962,50 manata Banka satılması, Hərrac Mərkəzi tərəfindən hərracın yekunları barədə protokol tərtib edilmiş və alğı-satqı müqaviləsi bağlanması, nəticədə qanunvericiliyin imperativ tələbinin və iddiaçıların qanunla qorunan və təminat verilmiş mülkiyyət hüquqlarının (və əlaqəli hüquqların) pozulması hallarını müəyyən etmiş Rayon Məhkəməsi hesab etmişdir ki, qeyd olunan hallar hərracın təşkilatçısı olan Hərrac Mərkəzi tərəfindən hərracın keçirilməsinin və təşkilinin pozulması kimi qiymətləndirilməli və Mülki Məcəllənin 416-cı maddəsinə əsasən müqavilənin etibarsızlığına səbəb olmalıdır.